Държавен вестник, бр. 68, 2025 г., стр. 23

БРОЙ  68	
Д Ъ Р Ж А В Е Н  В Е С Т Н И К 	
СТР.  23   
монети в левове, които пораждат съмнения, 
че са неистински или преправени.
(2) За задържането по ал. 1 се съста­
вя протокол за задържане на банкноти/
монети, които пораждат съмнения, че са 
неистински или преправени, по образец 
(приложение № 1), съставен най-малко в 
два еднообразни екземпляра. Единият от 
екземплярите се предоставя на предявителя, 
а другият придружава банкнотите/монетите 
при изпращането им в БНБ.
(3) Лицата по ал. 1 съхраняват данните, 
позволяващи идентифициране на предяви­
теля на банкноти и монети в левове, които 
пораждат съмнения, че са неистински или 
преправени.
Чл. 5. (1) Задържаните по реда на чл. 4 
банкноти и монети в левове се опаковат в 
плик (пакет) и придружени с екземпляр от 
протокола за задържане се предават в БНБ 
в срок от 3 работни дни от датата на задър­
жането им.
(2) Предаването по ал. 1 се извършва 
посредством пощенска пратка с обратна раз­
писка или пратка по куриер, адресирана до 
БНБ на адрес: Касов център на БНБ, отдел 
„Национален център за анализ“ (НЦА), м. По­
лигона, ул. „Михаил Тенев“ № 10, 1784 София. 
Всички пощенски и/или куриерски разходи 
по предаване на пратката са за сметка на 
предявителя.
(3) Органите на досъдебното производство 
и съдилищата предават в отдел НЦА на 
БНБ неистински или преправени банкноти 
и монети в левове и тези, които пораждат 
съмнения, че са неистински или преправени.
Раздел ІІ
Проверка и извършване на експертна оценка 
на задържани банкноти и монети в левове, 
които пораждат съмнения, че са неистински 
или преправени
Чл. 6. (1) В срок до 20 работни дни от 
датата на постъпване в БНБ на банкноти и 
монети в левове, които пораждат съмнения, 
че са неистински или преправени, БНБ 
предприема проверка и извършва експертна 
оценка за установяване дали банкнотите и 
монетите са неистински или преправени.
(2) За резултата от проверката и експерт­
ната оценка на банкноти и монети в левове, 
които пораждат съмнения, че са неистински 
или преправени, БНБ изготвя протокол за 
техническа експертиза за истинност.
Чл. 7. Резултатите от извършена проверка 
и експертна оценка на банкноти и монети в 
левове по чл. 6 не подлежат на оспорване.
Чл. 8. (1) При изразено желание на предя­
вителя БНБ предоставя на лицето, задържало 
банкнотите и монетите в левове, екземпляр 
от протокола за техническа експертиза за 
истинност.
(2) В случай че банкнотите и монетите 
в левове са истински, БНБ предоставя на 
лицето, задържало банкнотите/монетите, 
екземпляр от протокол за техническа екс­
пертиза за истинност.
(3) Лицето, задържало банкнотите и мо­
нетите в левове, в срок от 3 работни дни 
от датата на получаване на протокола за 
техническа експертиза за истинност писме­
но уведомява предявителя на банкнотите/
монетите за заключението от проверката и 
експертната оценка.
Чл. 9. (1) Българската народна банка 
задържа, съхранява и унищожава установе­
ните неистински и преправени банкноти и 
монети в левове. Задържаните неистински и 
преправени банкноти и монети в левове не 
се връщат и не се възмездяват.
(2) Българската народна банка възстано­
вява в евро равностойността на установените 
истински банкноти и монети в левове на ли­
цето, задържало банкнотите/монетите, което 
от своя страна информира предявителя за 
получаване на тяхната равностойност.
(3) Когато установените истински банкно­
ти и монети в левове са предадени от органите 
на досъдебното производство и съдилищата, 
БНБ ги връща на компетентния орган.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. Тази наредба се издава на основание 
чл. 26, ал. 12 и 14 от Закона за въвеждане 
на еврото в Република България, приета е с 
Решение № 382 от 31 юли 2025 г. на Управи­
телния съвет на Българската народна банка 
и влиза в сила три дни след обнародването є 
в „Държавен вестник“ с изключение на глава 
четвърта, която влиза в сила от датата на 
въвеждане на еврото като официална парична 
единица в Република България. 
§ 2. Подуправителят на Българската на­
родна банка, ръководещ управление „Еми­
сионно“, при необходимост издава указания 
по прилагането на тази наредба.
За управител: 
Петър Чобанов